OpenLLM-France/wikimedia huggingface dataset:
# Lau ibaietako iturria

Lau ibaietako iturria (italieraz: Fontana dei Quattro Fiumi) izeneko eskultura, Erromako Navona Enparantzan dago, eta Gian Lorenzo Bernini eskulturagile eta margolariak pentsatu eta zizelkatu zuen 1651n, garai horretan, aita santua Inozentzio X.a zelarik, barroko garaian, artista bikainaren garairik oparoenean.

## Deskribapena

Iturria, igerileku eliptiko batek eratzen duen oinarri batez osatuta dago, erdian, haitzurdinezko morrosko batekin koroatua, honen gainean, erromatar garaiko obelisko bat altxatzen delarik, Domizianoren obeliskoa.
Iturria osatzen duten estatuak, benetakoak baino handiagoak dira, eta Lurreko lau ibai nagusien alegoriak dira (Nilo, Ganges, Danubio eta Rio de la Plata), horietako bakoitza, garai hartan ezagutzen zen kontinente bakoitzeko. Iturrian, ibai hauetako bakoitza, haitzurdinezko erraldoi batek ordezkatzen zuen.
Uretatik irten eta harri artean aurkitzen diren zuhaitz eta landareak ere, benetan baino eskala handiagoan daude. Animaliak eta landareak, natura on eta erabilgarri batetik sortuak, espezie handi eta indartsuei dagozkie (lehoia, zaldia, krokodiloa, sugea, herensugea kasu). Ikusleak, iturriaren inguruan biraka, lehen, ezkutatuta edo masa harritsuak estalita zeuden forma berriak ikusten ditu. Lan honekin, Berninik, miresmena piztu nahi du begiratzen duen pertsonagan, mugitzen ari den unibertso txiki bat sortuz, errealitate naturaleko espazioaren imitazio bezala.

### Bernini eta Borromini

Iturriaren alde batean, Sant'Agnese in Agone eliza dago, zeina Berniniren etsai artistiko eta profesional sutsuak egin zuen, Borrominik. Iturriko eskultura batek eskua altxatzen du elizara begira, ikusi nahiko ez balu bezala. Eean ohi da Berninik nahita egin zuela keinu hori estatuaren bidez, eliza itsusi hura ikusi nahi ez balu bezala. Leienda urbanoa da, ordea, lehenago amaitu baitziren plazako iturri eta eskulturak eliza baino.

## Kanpo estekak

* Datuak: Q655470
* Multimedia: Fontana dei fiumi (Rome) / Q655470
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
# Lau haizetara (argipena)

Lau haizetara hurrengoa izan daiteke:
* Lau Haizetara Euskaldunon Elkartea, Errenteria-Oreretan euskararen normalizazioaren alde eta bertako hizkuntz komunitatearen trinkotzearen alde lan egiten duen euskara elkartea;
* Lau haizetara, Imanol Larzabal abeslariaren abestia;
* Lau haizetara, Imanol Larzabalek Gwendal taldearen laguntzaz 1977an grabatutako diskoa.
# Lau hostoko hirusta

Lau hostoko hirusta landa ingurunean hazten den hiru hostoko hirusta arruntaren aldaera bat da. Usadioak dioenez, lau hostoko hirusta topatzen duenak zorte ona bereganatzen omen du. Beste sineskera batzuek diotenez, lau hostoetako bakoitzak esanahi bat du: lehenak fedea, bigarrenak itxaropena, hirugarrenak maitasuna, eta laugarrenak zortea.

## Kanpo estekak

* Datuak: Q756314
* Multimedia: Four-leaf clover / Q756314
# Ludlow udalerria, Champaign konderria (Illinois)

Ludlow udalerria Ameriketako Estatu Batuetako Illinois estatuko udalerri bat da, Champaign konderrian. Azken zentsuaren arabera 4.077 biztanle zituen, 36.65 milia karratu (94.9 km$^2$) eremuan.

## Ekonomia

2020ko zentsuaren arabera, Ludlow udalerrian 2017 etxebizitza zeuden. Per capita diru-sarrerak 26.254 estatubatuar dolar ziren.

## Kanpo estekak

* Datuak: Q8000754
# Ludolf Camphausen

Gottfried Ludolf Camphausen (Geilenkirchen, 1803ko urtarrilaren 10a - Kolonia, 1890eko abenduaren 3a) renaniar bankari eta politikaria izan zen, Renaniako liberal moderatuen burua 1848ko Iraultzaren aurreko garaian (Vormärz). Berlingo Matxinada gertatu ostean, gobernuko ministro-presidentea izan zen, 1848ko martxotik uztailera.

## Erreferentziak

* ↑ Ludolf Camphausen (1803-1890), Unternehmer und preußischer Ministerpräsident. rheinische-geschichte.lvr.de (Noiz kontsultatua: 2016-01-14).
* Datuak: Q69559
* Multimedia: Ludolf Camphausen / Q69559
# Ludologia

Ludologia gizate-zientzien, informatikaren eta humanitateen ikuspegitik jokoa aztertzen duen zientzia da. Bere etimologia hau da: latinetik ludus (jokoa) eta grekotik logos (ezaguera).
Ludologiak joko mota guztiak aztertzen dituen arren, azken urteetan, batez ere, bideo-jokoetan oinarritutako ikerketak egin dira.
Zientzia konputazionalen departamentuek ikuspuntu funtzionaletik egon dira bideo-jokoak aztertzen. Ikerketa horiek hasierako fasean daude; eta jokoak, jokalariak eta horien arteko interakzioa ulertu nahi dute.
Bideo-jokoen ikerketari dagokionez, ez dago joera bakarra. Bi ikuspuntu bereiz daitezke: ludologia eta narratologia.

## Erreferentziak

Aarseth, Espen J. (1997). Cybertext: Perspectives on Ergodic Literature. Johns Hopkins University Press. ISBN 0-8018-5579-9.
Murray, Janet (1997). Hamlet on the Holodeck: The Future of Narrative in Cyberspace (en inglés). MIT Press. ISBN 9780262631877.
Juul, Jesper (Noviembre de 1998). «A clash between Game and Narrative». Traducción al español de Miguel Olmedo Morell. Digital Arts and Culture.
Frasca, Gonzalo (1999). «LUDOLOGY MEETS NARRATOLOGY: Similitude and differences between (video)games and narrative.». Parnasso#3

## Kanpo estekak

* Datuak: Q675281
# Ludmila Bohemiakoa

Ludmila Bohemiakoa edo Santa Ludmila (c. 860 – 921eko irailaren 15a) txekiar santu eta martiria da, Eliza Ortodoxo eta Erromako Eliza Katolikoan gurtua. Mělníken jaio zen eta Slavidor Sorabiakoaren alaba zen. San Wentzeslaoren amona izan zen. Bořivoj I.a Bohemiakoarekin ezkondu zen, Bohemiako lehen duke kristaua. 871a inguru kristautasunera aldatu ziren, ziurenik Zirilo eta Metodio santuen lana zela eta.
Hasiera batean kristautasuna Bohemian sartu nahi izan zuten, baina bertako paganismoa zela eta deserriratu zituzten. Denbora batera itzuli ziren eta agintean egon ziren, Tetínera erretiratu aurretik. Euren seme Spytihněv I.a Bohemiakoak hartu zuen agintea ostean, eta horren ostean Vratislav I.a Bohemiakoa anaiak. 921ean Vratislav hil zenean Wentzeslao I.a Bohemiakoak hartu zuen boterea, kristaua eta amonak hezia.
Wentzeslaoren ama Drahomírak jeloskor hartu zuen Ludmilak bere semearengan zuen eragina. Hainbat nobleri eskatu zien Ludmila hiltzea, kondairak dioenenaren arabera bere beloarekin itota.
Bohemiako patroia da eta bere jai eguna irailaren 16a da. Antonín Dvořákek oratorio bat egin zion Svatá Ludmila izenekoa.
* Datuak: Q118087
* Multimedia: Saint Ludmila / Q118087
# Ludolf Bakhuizen

Ludolf Bakhuizen (Emden, 1630eko abenduaren 28a - Amsterdam, 1708ko azaroaren 7a) herbeheretar marrazkilari, kaligrafo, imprimatzaile eta margolaria izan zen.
Frisian jaio zen eta 1650ean iritsi zen Amsterdamera kontulari eta kaligrafo gisa lan egitera. Hamarkadaren amaieran margolaritzan hasi zen, hasieran lumazko marrazkiekin. Batez ere estilo errealistako itsas gaiak margotzen aritu zen, natura imitatuz. Bere familiaren eta lagunarteko zirkulu zabalaren erretratuak ere egin zituen.

## Iruditegia

* Itsasontziak ekaitz batean, 1670s - 1690s
* Itsas-paisaia eta arrantza-ontziak, 1708
* Vigoko badiako gudua 1702
* Holandarra yate batean ontziratzen, 1670-1679
* Johan de Liefde, Almiranteordea
* Amsterdamgo Y ibaia Mussel kaitik ikusita

## Kanpo estekak

* Datuak: Q468214
* Multimedia: Ludolf Bakhuizen / Q468214
# Ludlow udalerria, Washington konderria (Ohio)

Ludlow udalerria Ameriketako Estatu Batuetako Ohio estatuko udalerri bat da, Washington konderrian. Azken zentsuaren arabera 289 biztanle zituen, 22.5 milia karratu (58 km$^2$) eremuan.

## Ekonomia

2020ko zentsuaren arabera, Ludlow udalerriak 113 etxebizitza zeuden. Per capita diru-sarrerak 19.124 estatubatuar dolar ziren.

## Kanpo estekak

* Datuak: Q7997949
* Multimedia: Ludlow Township, Washington County, Ohio / Q7997949
# Luísa Diogo

Luísa Dias Diogo (Mozambike, 1958ko apirilaren 11-) Mozambikeko politikaria da. 2005eko otsailaren 17az geroztik, herrialde horretako lehen ministroa da, Pascoal Mocumbi aurrekoa izan zela. Horrez gain, Mozambikeko lehen ministro izandako lehendabiziko emakumea da. Luísa Diogo Frelimo alderdikoa da.
Luísak, Maputoko Eduardo Mondlane Unibertsitatean Ekonomia ikasi zuen eta 1983an graduatu zen. 1992an finantza-ekonomian masterra egin zuen Londresko Unibertsitatean.

## Kanpo estekak

* Datuak: Q236020
* Multimedia: Luisa Diogo / Q236020
# Lučatín

Lučatín Eslovakiako udalerri bat da, Banská Bystricako barrutian kokatuta. 10,88 km²ko azalera du eta 656 biztanle 2017ko datuen arabera.

## Historia

Idatzizko lehen aipamena 1424. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q686747
* Multimedia: Lučatín / Q686747
# Lučenec

Lučenec Eslovakiako udalerri bat da, Lučeneceko barrutian kokatuta. 47,79 km²ko azalera du eta 28120 biztanle 2017ko datuen arabera.

## Historia

Idatzizko lehen aipamena 1262. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q728965
* Multimedia: Lučenec / Q728965
# Luís dos Reis

Luís dos Reis Goncalves (1962ko otsailaren 1a - ) Brasilgo futbolari ohia eta entrenatzailea da.
Entrenatzaile gisa Ventforet Kofu taldeak zuzendu zituen.

## Kanpo estekak

* (Japonieraz) J.League Data Site
* Datuak: Q6701267
# Luís de Freitas Branco

Luís de Freitas Branco (Lisboa, 1890eko urriaren 12a - ib., 1955eko azaroaren 27a) portugaldar musikagilea eta musikologoa izan zen. Inpresionismoaren (Paraisos artificials, 1910) eta musika atonalaren bultzatzaile nagusia izan zen Portugalen. Musika-lan asko idatzi zituen (sinfoniak, poema sinfonikoak, ganberako musika, moteteak eta koruak, herri-abestien moldaerak). Musikaren teoriari eta historiari buruzko liburuak argitaratu zituen eta 1950ean Gazeta musical aldizkaria sortu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q555403
* Multimedia: Luís de Freitas Branco / Q555403
# Luísa Todi

Luísa Rosa de Aguiar Todi (Setúbal, 1753ko urtarrilaren 9 - Lisboa, 1833ko urriaren 1a) portugaldar mezzosoprano ospetsua zen, ahots indartsua eta aberatsa zuen eta talentu dramatiko bikaina.

## Bizitza

Todi abizena hartu zuen Francesco Saverio Todi italiarrekin ezkondu zenean, bere ibilbide artistiko ospetsuaren hasieran. Davide Peres-en ikaslea izan zen Lisboan, eta ospea Madrilen hasi zen 1777an, Paisiello-ren Olimpiade opera abestu zuenean. Mezzosoprano ahots bikainaz eta figura ederrez dohaindua, dohain natural hauek tenperamentu dramatiko bikain batez baloratuak, urte askotan gozatu zuen publikoaren eta Europako gorte nagusien mirespenaz eta faboreaz, hainbat urtez Katalina I.a enperatrizearen eta Prusiako erregearen artista gogokoena izanez.
Parisen, non Madama Mara ezagunarekin lehian aritu zen, miresle talde gogotsu bat lortu zuen, todistak, Maristekin edo Mara aldekoekin Operako bataila amorratuetan bata bestearen aurrean borrokatzen zituztenak, gluckisten eta puccinisten artekoen borroka ospetsuetan bezala.
Bere garaiko artistarik handienekin gertatu zenaren kontra, Todik, bere heriotzan, fortuna erraldoia utzi zuen, milioi bat liberan eta bitxi kantitate handian kalkulatuta, gehienak erregeek eta handikiek oparituak.

## Bibliografia

* Espasa entziklopedia 62. liburukia, 342. or. (ISBN 84-239-4562-6)
* Datuak: Q439234
* Multimedia: Luísa Todi / Q439234
# Luís Tosar

Luís Tosar (Xustás, Cospeito, Lugoko probintzia, 1971ko urriaren 13a-) aktore galiziarra da.
Ezaguna egin zen hastapenetan TVGko "Mareas vivas" ("Itsasaldi biziak") telesailean egindako lanagatik. 1998an ere lehen film luzean hartu zuen parte, eta ordutik hainbat filmetan lan egin du, tartean La vida que te espera ("Zain duzu bizitza"), Los lunes al sol ("Astelehenak eguzkipean"), Celda 211 ("211 Ziega"), Te doy mis ojos ("Nire begiak ematen dizkizut"), Mientras duermes ("Lo zauden bitartean") edo La flaqueza del bolchevique ("Boltxebikearen ahulezia").
Halaber, "The Ellas" taldeko abeslaria da.

## Filmografia

* 2012 Galaicus
* 2011 Mientras duermes
* 2009 Celda 211
* 2008 La noche que dejó de llover
* 2007 Las vidas de Celia
* 2007 Amnésico Por Compasión
* 2007 Casual Day
* 2006 Miami Vice
* 2006 Cargo
* 2006 Hotel Tívoli
* 2005 La noche del Hermano
* 2005 Aupa Etxebeste!
* 2004 Inconscientes
* 2003 El lápiz del carpintero
* 2003 El regalo de Silvia
* 2003 Te doy mis ojos
* 2003 La flaqueza del bolchevique
* 2003 La vida que te espera
* 2002 Semana Santa
* 2002 Los lunes al sol
* 2002 Trece campanadas
* 2001 Lena
* 2001 Sin noticias de Dios
* 2001 Un asunto pendiente
* 2000 El corazón del guerrero
* 2000 Sé quien eres
* 2000 Leo
* 2000 La Comunidad
* 2000 Besos para todos
* 2000 El váter susurra
* 1999 Flores de otro mundo
* 1999 Celos
* 1998 Atilano Presidente

## Sariak

Aktore onena (2003, Te doy mis ojos) eta bigarren mailako aktore onena (2002, Los lunes al sol) Goya Sariak eskuratu ditu, besteak beste.
* Datuak: Q930148
* Multimedia: Luis Tosar / Q930148
# Luma (argipena)

Luma, orokorrean, hegaztien gorputza estaltzen duten hodi estu eta luzeetako bakoitza da.
Luma ere izan daiteke:
* Luma, idazketan eta modu generikoan, gainazal bat tindatzeko erabiltzen den gailua.
** Luma estilografiko, marrazketa tekniko eta idazketa tresna.
* Amomyrtus luma, Myrtaceae familiako Hego Amerikako zuhaitza.
* Luma, Myrtaceae familiako generoa.
* Luma, Crambidae familiako generoa.
* Luma, Albania eta Kosovo arteko eskualdea.
# Lully (Vaud)

    Beste esanahi batzuen berri izateko, ikus: «Lully»
Lully Suitzako udalerria da. Vaud kantonamenduan dago, Morges barrutia barrutian. 2014an 786 biztanle zituen 2,06 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68930
* Multimedia: Lully, Vaud / Q68930
# Lulu (abeslaria)

Lulu Kennedy-Cairns (jaoitzez Marie McDonald McLaughlin Lawrie; Lennoxtown, 1948ko azaroaren 3) eskoziar abeslaria eta aktorea da. 1967ko To Sir, with Love filmean aritu zen, eta filmeko abesti nagusiarekin Billboard Hot 100 zerrendan lehena izan zen. 1974ko James Bonden The Man with the Golden Gun filmeko abesti nagusiari ere ahotsa eman zion. 1964ko "Shout" abestiagatik ezaguna da, eta baita 1969ko Eurovision Abesti Lehiaketako lau garaileetako bat izateagatik, "Boom Bang-a-Bang" kantarekin.

## Kanpo estekak

* Datuak: Q229716
* Multimedia: Lulu / Q229716
# Lulu (argipena)

Lulu izenak hainbat adiera du:
* Lulu pomeraniarra edo Alemaniar spitz nanoa, txakur arraza bat.
* Lulu izen artistikoa duen abeslari eskoziarra, Lulu Kennedy-Cairns, Eurovision 1969ko irabazlea.
# Lulzacita

Lulzacita fosfato motako minerala da.

## Ezaugarriak

Lulzacita fosfato mineralaren formula kimikoa hau da: ${\ce {Sr2Fe^{2+}(Fe^{2+},Mg)2Al4(PO4)4(OH)10}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 5,5 - 6 da.

## Erreferentziak

* 1 2 (Ingelesez) «Lulzacite: Mineral information, data and localities.» www.mindat.org (Noiz kontsultatua: 12-05-2019).
# Lullymore

Lullymore (irlanderaz: Loilgheach Mór) Irlandako udalerri bat da, Kildare konderrian dagoena. 2006ko erroldaren arabera 183 biztanle zituen.

## Kanpo estekak

* Datuak: Q6702883
# Lulu Roman

Lulu Roman, jaiotzaz Bertha Louise Hable (Dallas, Texas, AEB, 1946ko maiatzaren 6a) estatubatuar komediantea da, abeslaria eta egilea. Neska ezaguna egin zen Hee Haw komediaren musika-ikuskizunean. 1969an estreinatu zen.

## Biografia

Tiroide-disfuntzio batekin jaio zen Roman ama ezkongabeentzako etxe batean. Buckner Orphans Etxean jarri zuten. Bigarren hezkuntzako W. W. Samuell eskolara joan zen Dallasen, eta 1964an graduatu zen.
Hee Hawen egon zenean, drogazaletasun arazoak izan zituen, eta programatik kanpo egon zen hainbat denboralditan, epe luzean. Arazoa gainditu eta kristau bihurtu zen. Ondoren kantatzen hasi zen. Hegoamerikako gospel abeslari izatera eraman zuen; Luluk hainbat disko grabatu ditu, baina ez du inoiz kantu edo musika ikasketarik jaso.
Romanek hainbat album grabatu ditu. 1999an, Lulu Country Gospel Musikaren Ospearen Aretoan sartu zuten Andy Griffith, Barbara Mandrell, David L. Cook, Gary S. Paxton, Loretta Lynn, Jimmy Snow eta Jody Miller artistekin.
Romanek musika eta komedia interpretatzen jarraitzen du eta Compassion Internationalekin ere lan egiten du. Seven Times proiektuak bigarren postua lortu zuen Cash Box taulan 2010ean.
At Last musika-estandarren bilduma berria 2013ko urtarrilaren 15ean kaleratu zen. Chris Barnesek eta Larry Fergusonek Homesick Entertainmententzat ekoitzitako albumean Dolly Parton, T. Graham Brown, Linda Davis eta George Jonesek ere parte hartu zuten.

## Erreferentziak

* 1 2 (Gaztelaniaz) «Lulu Roman Bio, muerte, edad, altura, esposo, hijo muere, patrimonio neto y Hee Haw - Gente Famosa En Estados Unidos» es.millennivm.org (Noiz kontsultatua: 2024-01-30).
* ↑ web.archive.org (Noiz kontsultatua: 2024-01-30).
* 1 2 Marilyn Johnson Chase. "It's no joke: `Hee Haw' star stays busy," The Dallas Morning News, December 9, 1990, page 1R.
* ↑ Official biography. .
* ↑ Beck, Ken. (February 1, 2012). Actress/Singer Lulu Roman. American Profile Magazine.
* ↑ Dolly Sings on Lulu Roman's New Album. Dolly Parton On-Line.

## Kanpo estekak

* Datuak: Q3840581
# Lulú de noche

Lulú de noche 1985eko Emilio Martínez-Lázaro espainiar zinema zuzendariaren komedia dramatikoa da.

## Argumentua

Oharra: Atal honek istorio osoa edo amaiera argitzen du.
Germán Ríos antzerki-zuzendaria lan berri bat prestatzen dabil: Lulú emagalduari buruzkoa. Gizon askoren desiraren objektua, azkenean Jack Tripa-ateratzailearen eskuetan amaituko da.

## Aktoreak

* Imanol Arias
* Amparo Muñoz
* Antonio Resines
* Assumpta Serna
* Patricia Adriani
* El Gran Wyoming
* Asunción Balaguer

## Kanpo estekak

* Datuak: Q5984785
# Luigi Giacobbe

Luigi Giacobbe (Bosco Marengo, 1907ko urtarrilaren 1a - Novi Ligure, 1995eko abenduaren 1a), italiar txirrindularia izan zen. Bere lehen Giroan, 9. amaitu zuen, eta guztira, bost aldiz izan zen aurreneko hamarren artean. Gainera, birritan bigarren egin zuen. 1926tik 1936ra izan zen profesionala eta garaipen gutxi lortu zituen arren maila handiko txirrindularia izan zen.

## Taldeak

* Wolsit-Pirelli (1927-1928).
* Maino (1929-1936).

## Palmaresa

1927
* 9. Italiako Giroan.
1928
* Giro del Penice.
* 2. Erroma-Napoli-Erroman.
* 2. Romagnako Giroan.
* 3. Italiako errepide txirrindularitzako txapelketan.
1929
* 2. Romagnako Giroan.
* 5. Italiako Giroan.
1930
* 2. Italiako Giroan.
1931
* Tre Valli Varesine.
* 2. Italiako Giroan eta etapa bat.
* 3. Italiako errepide txirrindularitzako txapelketan.
1932
* 2. Toscanako Giroan.
* 3. Tre Valli Varesinen.
1934
* 9. Italiako Giroan.

## Kanpo estekak

* Datuak: Q2272143
# Luigi Ganna

Luigi Ganna (Induno Olona, 1883ko abenduak 1-1957ko urriak 2) XX. mende hasierako txirrindulari italiar bat izan zen, Italiako Giroaren lehen garailea.
Bere kirol karrerako lorpenik handiena 1909ko Italiako Giroa irabazi izana da, non hiru etapa garaipen ere lortu zituen. 1910eko Italiako Giroan, Gannak beste hiru etapa garaipen lortu zituen eta 3. amaitu zuen sailkapen nagusian.
Frantziako Tourrean behin baino ez zuen parte hartu, 1908ko edizioan, 5. amaituz sailkapen nagusian

## Palmaresa

1906
* Milan-Piano dei Giovi-Milan
* Coppa Val d'Olona
1907
* San Remo-Ventimiglia-San Remo
* Turin-Milan-Turin
* 2. Siziliako Giroan eta bi etapa
* 3. Lombardiako Giroan
* 4. Milan-San Remon
1908
* 2. Milan-Veronan
* 2. Milan-San Remon
* 2. Lombardiako Giroan
* 3. Erroma-Napoli-Erroman
* 5. Frantziako Tourrean
1909
* Italiako Giroa eta 3 etapa
* Milan-San Remo
1910
* Milan-Modena
* Emiliako Giroa
* 3. Italiako Giroan eta 3 etapa
* 2. Italiako errepide txirrindularitzako txapelketan
* 3. Genova-Nizan
1911
* 3. Corsa delle Tre Capitalin eta etapa 1
* 3. Milan-San Remon
1912
* Fondo Handia
1913
* 3. Erroma-Napoli-Erroman eta etapa bat
* 5. Italiako Giroan

## Sailkapen orokorra Itzuli Handietan

| Itzuli Handia | 1907 | 1908 | 1909 | 1910 | 1911 | 1912 | 1913 | 1914 |
| Italiako Giroa | — | — | 1 | 3. | UT | UT | 5. | UT |
| Frantziako Tourra | UT | 5. | UT | — | — | — | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Kanpo estekak

Luigi Ganna - ProCyclingStats
* Datuak: Q351388
* Multimedia: Luigi Ganna / Q351388
# Luigi Ferraris estadioa

Luigi Ferraris estadioa, Italiako Genova hiriko futbol estadio bat da. Genoa Cricket & Football Club eta UC Sampdoria taldeen jokalekua da.
1911an inauguraru zen eta 36.600 ikusleentzako edukiera du.
* Datuak: Q271568
* Multimedia: Stadio Luigi Ferraris / Q271568
# Luigi Einaudi

Luigi Numa Lorenzo Einaudi (Carrù, 1874ko martxoaren 24a - Erroma, 1961eko urriaren 30a) Italiako 2. presidentea izan zen 1948tik 1955era.
Unibertsitateko irakaslea izan zen. Gaztetan ideia sozialistak zituen, baina kontserbadoreagoetara aldatu zen. 1919an senatari izendatu zuten eta ere kazetari gisa lan egin zuen. Antifaxista zen eta egunkari italiarrentzat lan egiteari utzi zion 1926an. Italiako Bankuko gobernadorea 1945etik 1948ra eta aurrekontu ministroa 1947tik 1948ra izan zen. 1948an Italiako presidente hautatu zuten, eta, agintaldiaren amaieran, biziarteko senatari. Europako federalismoaren ideia babestu zuen.
* Datuak: Q1242
* Multimedia: Luigi Einaudi / Q1242
# Luigi Fagioli

Luigi Fagioli (Osimo, 1898ko ekainaren 9a - Monako, 1952ko ekainaren 20a) auto gidari italiarra zen. 1 Formulako zazpi Sari Nagusitan parte hartu zuen eta garaipe bat lortu zuen (1951ko Frantziako Sari Nagusia). 1950ean hirugarren bukatu zuen denboraldia; hurrengo urtean, hamaikagarren. Txapelketaren historian lasterketa bat irabazi duen gidari zaharrena da, 1951ko Frantziako garaipenagatik (53 urte eta 22 egun).

## Garaipen nagusiak

* Avusrennen (1935)
* Coppa Acerbo (1933, 1934)
* Coppa Ciano (1930)
* Europako Sari Nagusia (1951)
* Commingeseko Sari Nagusia (1933)
* Italiako Sari Nagusia (1933, 1934)
* Monacoko Sari Nagusia (1935)
* Penya Rhineko Sari Nagusia (1935)
* Espainiako Sari Nagusia (1934)

## Emaitz osoak 1 Formulan

| Urtea | Taldea | 1 | 2 | 3 | 4 | 5 | 6 | 7 | 8 | Postua | Puntuak |
| 1950 | Alfa Romeo | ESP 2 | NIRE Ret | IND DNP | SUI 2 | BEL 2 | FRA 2 | ITA DSQ | 3. | 24 |
| 1951 | Alfa Romeo | SUI DNP | IND DNP | BEL DNP | FRA 1 | ESP DNP | ALE DNP | ITA DNP | ESP DNP | 11. | 4 |

## Kanpo loturak

* Webgune ofiziala (Italieraz)(Ingelesez)
* Datuak: Q173038
* Multimedia: Luigi Fagioli / Q173038
# Luigi Federico Menabrea

Luigi Federico Menabrea, Menabrea 1. kondea eta Valdorako 1. markesa (Chambéry, 1809ko irailaren 4a - Saint-Cassin, 1896ko maiatzaren 24a) italiar jeneral, politikari eta matematikaria izan zen. Italiako lehen ministroa izan zen 1867tik 1869ra.
Ingeniaritza eta matematikako doktoretza ikasi zituen Turingo Unibertsitatean. 1831n Cavour ordezkatu zuen ingeniarien armaren ofizial gisa Bardeko gotorlekuan. Mekanika eta eraikuntza irakasle izan zen Akademia militarrean eta Turingo Unibertsitatean.
Karlos Alberto Sardiniakoa erregeak Parmaren eta Modenaren Sardiniarekiko atxikimendua ziurtatzeko agindu zion. Piemonteko Parlamentuan sartu zen eta Gerra eta Kanpo Arazoetako Ministerioan lan egin zuen.
1859ko Lombardiako kanpainan austriarren aurka ingeniarien arma zuzendu zuen eta Palestra eta Solferinoko guduetan esku hartu zuen. 1860an teniente jeneral mailara igo zen eta Gaetako setioa zuzendu zuen.
1861etik aurrera, ministro izan zen hainbat gobernutan. 1866an Pragako Ituna negoziatzeko eta Venezia Italiari eransteko italiar ordezkaria izan zen. 1867an lehen ministro izendatu zuten. Menabreak aurre egin behar izan zien Aita Santuen Lurraldeen inbasioari eta Mentanako hondamendiari. Ez zuen babestu Garibaldik zuzendutako inbasioa baina frantsesen aurrean Erroman esku hartzeko eskubide italiarra aldarrikatu zuen.
1869an Giovanni Lanzak ordezkatu zuen lehen ministro karguan, Londresera enbaxadore bidali eta gero Parisera bidali zuena.

## Lanak

* "Notions sur la machine analytique de M. Charles Babbage" (1842)

## Kanpo estekak

* Datuak: Q548672
* Multimedia: Luigi Federico Menabrea / Q548672